Document ID: 32000R2038

Euroopan parlamentin ja neuvoston asetus (EY) N:o 2038/2000,
annettu 28 päivänä syyskuuta 2000,
otsonikerrosta heikentävistä aineista annetun asetuksen (EY) N:o 2037/2000 muuttamisesta inhalaatiosumutteiden ja lääkeainepumppujen osalta
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan,
ottavat huomioon talous- ja sosiaalikomitean lausunnon(1),
ovat kuulleet alueiden komiteaa,
noudattavat perustamissopimuksen 251 artiklassa määrättyä menettelyä(2),
sekä katsovat seuraavaa:
(1) Otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000(3) säännösten mukaan täysin halogenoituja kloorifuorihiilivetyjä sisältävien inhalaatiosumutteiden vienti kehitysmaihin ja täysin halogenoitujen kloorifluorihiilivetyjä sisältävävien lääkeainepumppujen vienti ei ole sallittua. Ei kuitenkaan tulisi rajoittaa näiden yhteisön markkinoilla sallittujen terveystuotteiden vientiä.
(2) Tämän vuoksi asetusta (EY) N:o 2037/2000 olisi muutettava,
OVAT ANTANEET TÄMÄN ASETUKSEN:
1 artikla
Lisätään asetuksen (EY) N:o 2037/2000 11 artiklan 1 kohtaan f alakohta seuraavasti:
"f) täysin halogenoituja kloorifluorihiilivetyjä sisältäviä inhalaatiosumutteita ja ihmiskehoon istutettavien hermeettisesti suljettujen lääkeannostelulaitteiden syöttömekanismeja, joille saadaan 4 artiklan 1 kohdan nojalla myötää tilapäinen poikkeuslupa 18 artiklan 2 kohdassa tarkoitetun menettelyn mukaisesti."
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä syyskuuta 2000.

Labels: 20
7
3
0
15